b'\n_START_ARTICLE_\nMikaela Shiffrin\n_START_SECTION_\nBiografija\n_START_PARAGRAPH_\nMikaela \xc5\xa0ifrin gim\xc4\x97 1995 m. kovo 13 d. Veile (Kolorado valstija) JAV. T\xc4\x97vai j\xc4\x85 prad\xc4\x97jo mokyti slidin\xc4\x97ti, kai jai buvo 2 metai. V\xc4\x97liau ji buvo pasi\xc5\xb3sta \xc4\xaf Berko kalno akademij\xc4\x85 Vermonte, kur buvo ruo\xc5\xa1iami profesional\xc5\xabs JAV kaln\xc5\xb3 slidininkai. 2011 m., kai jai buvo tik 16 met\xc5\xb3, M. \xc5\xa0ifrin prad\xc4\x97jo dalyvauti FIS Pasaulio taur\xc4\x97s var\xc5\xbeybose. 2012 m. pripa\xc5\xbeinta Pasaulio taur\xc4\x97s met\xc5\xb3 naujoke, 2013 m. tapo jauniausia istorijoje slalomo Pasaulio taur\xc4\x97s nugal\xc4\x97toja. 2014 m. So\xc4\x8dyje tapo jauniausia istorijoje slalomo rungties olimpine \xc4\x8dempione._NEWLINE_2018 m. gruod\xc5\xbeio 29 d. Mikaela \xc5\xa0ifrin laim\xc4\x97jo 36-\xc4\x85 Pasaulio taur\xc4\x97s slalomo etap\xc4\x85, daugiau nei bet kuri kita slidinink\xc4\x97, ir 15-\xc4\x85 etap\xc4\x85 per kalendorinius metus, daugiau nei bet kuris kitas sportininkas (vyras ar moteris). 2019 m. kovo 9 d. Mikaela Shiffrin laim\xc4\x97jo 15-\xc4\x85 pasaulio taur\xc4\x97s etap\xc4\x85 per 1 sezon\xc4\x85 ir tapo absoliu\xc4\x8dia laim\xc4\x97t\xc5\xb3 etap\xc5\xb3 rekordininke istorijoje. Po to ji laim\xc4\x97jo ir 16-\xc4\x85 sezono etap\xc4\x85._NEWLINE_Asmeniniai duomenys: netek\xc4\x97jusi, \xc5\xabgis 170 cm, svoris 65,8 kg. Nuolatin\xc4\x97 gyvenamoji vieta Ygl Veilas (Kolorado valstija).'